ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
டையூ, பகல் நேரத்தில் 100 சதவீதம் புதுப்பிக்கவல்ல எரிசக்தியைப் பயன்படுத்தும் முதலாவது பொலிவுறு நகரமாகிறது
மற்ற நகரங்கள் தூய்மையாகவும், பசுமையாகவும் மாறுவதற்கான புதிய அடையாளமாக டையூ, பகல் நேரத்தில் 100 சதவீதம் புதுப்பிக்கவல்ல எரிசக்தியைப் பயன்படுத்தும் முதலாவது பொலிவுறு நகரமாகிறது.
சூரிய மின்சக்தித் திறனை மேலும் விரிவுபடுத்துவதற்காக வீடுகளின் தளங்களின் மேற்பகுதியில் 1-5 கிலோவாட் திறன் உள்ள மின்உற்பத்திக் கலன்களை அமைக்க, குடியிருப்போருக்கு ரூ.10,000 முதல் ரூ. 50,000 வரை மானியம் வழங்க டையூ முன்வந்துள்ளது. டையூ ஒவ்வோர் ஆண்டும் சுமார் 13,000 டன் கரியமில வாயு வெளியேற்றத்தைத் தவிர்க்கிறது. குறைந்த செலவிலான சூரிய எரிசக்தி காரணமாக, குடியிருப்புப் பிரிவுகளில் மின்கட்டணம் சென்ற ஆண்டு 10% அளவிற்கும், இந்த ஆண்டு 15% அளவிற்கும் குறைந்துள்ளது.
பெங்களூரு பொலிவுறு நகரில் போக்குவரத்து நிர்வாகத்தை மேம்படுத்த மின்னணு நகர நகராட்சி ஆணையத்தின் ஒத்துழைப்புடன் ரோபோக்களைப் பயன்படுத்திப் போக்குவரத்து நிர்வாகம் செய்யும் முன்மாதிரித் தீர்வு தற்போது சோதனை செய்யப்பட்டு வருகிறது.
பொருளாதாரச் செயல்பாடுகளை நடைமுறைப்படுத்துவதற்கு அப்பால், நகர்ப்புறங்களில் உள்ள பொதுவெளிகளையும், சமூகரீதியாகச் செயல்படும் பகுதிகளையும் சிறந்த முறையில் பயன்படுத்த இளஞ்சிவப்பு நகரின் மையப்பகுதியில் உள்ள சௌரா ரஸ்தாவில் இரவுநேர அங்காடி வளாகத்தை உருவாக்க ஜெய்ப்பூர் பொலிவுறு நகர நிர்வாகம்  திட்டமிட்டுள்ளது. ஜேஎஸ்சிஎல் 700 வியாபாரிகள் வரை பதிவுசெய்து, இரவு 9 மணிமுதல் அதிகாலை 1 மணிவரை உணவகங்கள் உள்ளிட்ட அங்காடிகளை அமைக்க அனுமதி அளிக்கும். அலுவலக நேரங்களுக்குப் பின், குடிமக்கள் பொழுதுபோக்கு, கலாச்சார நிகழ்வுகள் பொருட்கள் வாங்குதல் போன்றவற்றுக்கு இடமளிப்பதாக இந்தத் திட்டம் இருக்கும்.
-------
(Visitor Counter : 125
விவசாயத்துறை அமைச்சகம்
மத்திய வேளாண் மற்றும் விவசாயிகள் நலத்துறை அமைச்சர் தலைமையிலான இந்தியக் குழு இஸ்ரேலில் உள்ள விவசாய ஆராய்ச்சி நிறுவனத்தை பார்வையிட்டது
இஸ்ரேலிய வேளாண்மை மற்றும் கிராமப்புற மேம்பாட்டு அமைச்சகத்தின் வேளாண் ஆராய்ச்சி நிறுவனமான வோல்கனி இன்ஸ்டிட்யூட்டை மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தலைமையிலான இந்தியக் குழு 2022 மே 10 அன்று பார்வையிட்டது.
நிபுணர்களுடன் பல்வேறு விஷயங்களைப் பற்றி திரு தோமர் கலந்துரையாடினார். இந்திய சூழலில் விவசாயத்தில் தொழில்நுட்ப முன்னேற்றம் தொடர்பான சிக்கல்கள், பாதுகாக்கப்பட்ட சூழலில் பயிர் சாகுபடி, நன்னீர் மீன் வளர்ப்பு, மேம்பட்ட தாவர பாதுகாப்பு நுட்பங்கள், துல்லியமான விவசாயம், தொலை நுண்ணறிதல் மற்றும் அறுவடைக்குப் பிந்தைய அறிவியல் மற்றும் தொழில்நுட்பம் போன்றவை இவற்றில் அடங்கும்.
இஸ்ரேலிய விவசாயம் மற்றும் கிராமப்புற மேம்பாட்டு அமைச்சகத்தின் கீழ் இயங்கும் ஆறு நிறுவனங்களில் ஒன்றான வோல்கனி இன்ஸ்டிட்யூட், தாவர அறிவியல், விலங்கு அறிவியல், தாவர பாதுகாப்பு, மண், நீர் மற்றும் சுற்றுச்சூழல் அறிவியல், விவசாய பொறியியல், அறுவடைக்குப் பிந்தைய ஆராய்ச்சி, கல்வி, உணவு அறிவியல் மற்றும் அடிப்படை ஆராய்ச்சி ஆகியவற்றில் ஈடுபடுள்ளது. விவசாயப் பயிர்களுக்கான இஸ்ரேலின் ஜீன் வங்கியும் இம்மைய வளாகத்தில் அமைந்துள்ளது.
குறிப்பாக வறண்ட பகுதி விவசாயத்தில் கவனம் செலுத்தும் இந்நிறுவனம், விவசாயத்திற்கு தேவையான அனைத்து வளங்களும் இல்லாத நாடான இஸ்ரேலை உலகின் மிக உயர்ந்த வேளாண் உற்பத்தியை அடைய உதவுகிறது. நல்ல விவசாய நடைமுறைகளை மேம்படுத்துவதில் ஈடுபட்டுள்ள பல்வேறு சர்வதேச, பிராந்திய மற்றும் தேசிய நிறுவனங்களுடன், குறிப்பாக ஐக்கிய நாடுகள் உணவு மற்றும் வேளாண்மை அமைப்புடன் இந்நிறுவனம் நெருங்கிய உறவைப் பேணுகிறது.
இந்தியாவில் இருந்து ஏறக்குறைய 60 ஆராய்ச்சியாளர்கள் இம்மையத்தின் பல்வேறு துறைகளில் ஆராய்ச்சி நடவடிக்கைகளை மேற்கொண்டுள்ளனர். வோல்கனி மையத்தின் இந்திய முதுநிலை முனைவர் பட்ட மேற்படிப்பாளர்கள் மற்றும் ஆராய்ச்சியாளர்களுடன் நவீன விவசாயத் தொழில்நுட்பங்கள் தொடர்பான பல்வேறு விஷயங்கள் குறித்து இந்தியப் பிரதிநிதிகள் உரையாடினர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824464
பிரதமர் அலுவலகம்
கிர்கியா முதல் ஜடஹா பஜார் வரை 17 கிலோ மீட்டர் தொலைவிற்கு சாலை அமைக்கப்படுவது குஷிநகரின் வளர்ச்சிக்கு மேலும் உத்வேகம் அளிக்கும்: பிரதமர்
உத்தரப்பிரதேச மாநிலம் குஷிநகர் மக்களவை தொகுதியில், கிர்கியா முதல் ஜடஹா பஜார் வரை 17 கிலோ மீட்டர் தொலைவிற்கு சாலை அமைக்கப்படுவது குஷிநகரின் வளர்ச்சிக்கு மேலும் உத்வேகம் அளிக்கும் என்று பிரதமர் திரு நரேந்திர மோடி கூறியுள்ளார்.
குஷிநகர் மக்களவை உறுப்பினர் திரு விஜய் குமார் துபே-யின் ட்விட்டர் பதிவிற்கு ட்விட்டரில் பிரதமர் கூறியிருப்பதாவது;
இது குஷிநகர் வளர்ச்சிக்கு மேலும் உத்வேகம் அளிக்கும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஐஏஎஸ் அதிகாரிகளின் 2022 சிவில் பட்டியல் இ-புக்கை மத்திய அமைச்சர் டாக்டர் ஜிதேந்திர சிங் வெளியிட்டார்
ஐஏஎஸ் அதிகாரிகளின் 2022 சிவில் பட்டியல் இ-புக்கை மத்திய அறிவியல் மற்றும் தொழில்நுட்பத்துறை , புவி அறிவியல் , பிரதமர் அலுவலகம், பணியாளர், பொது மக்கள் குறை தீர்வு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் புதுதில்லியில் இன்று வெளியிட்டார்.
நிகழ்ச்சியில் உரையாற்றிய அவர், கடந்த எட்டு ஆண்டுகளாக பல்வேறு சிறப்புமிக்க சீர்திருத்தங்களை பணியாளர் மற்றும் பயிற்சித்துறை மேற்கொண்டுள்ளதாக தெரிவித்தார்.
சிறப்பான செயல்பாட்டுக்கான இந்த பட்டியல், சரியான வேலைக்கு சரியான அதிகாரியை தேர்வு செய்ய பெரிதும் உதவும் என்று கூறினார். மத்திய அரசின் டிஜிட்டல் இந்தியா முன்முயற்சியை நோக்கிய ஒரு நடவடிக்கை இது என்று அவர் கூறினார்.
2014-ம் ஆண்டு முதல் பிரதமர் நரேந்திர மோடியின் வழிகாட்டுதலின் பேரில் நிர்வாக சீர்திருத்தங்கள் மேற்கொள்ளப்பட்டு வருவதாக கூறிய அமைச்சர் ஆவணங்களில் அரசிதழ் அதிகாரியின் சான்றொப்பம் பெற வேண்டும் என்ற நூற்றாண்டு பழமையான காலனி ஆதிக்க நடைமுறை ரத்து செய்யப்பட்டது போன்ற பல்வேறு நடவடிக்கைகளை பட்டியலிட்டார்.
தற்போது வெளியிடப்பட்டுள்ளது சிவில் பட்டியலின் 67-வது பதிப்பாகும். இ-புக் வடிவில் இரண்டாவது பதிப்பாக இது வெளியாகியுள்ளது. இந்த பட்டியலில் அதிகாரிகளின் அனைத்து விவரங்களும் இடம் பெற்றுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1825129
குடியரசுத் துணைத் தலைவர் செயலகம்
சுலப் இன்டர்நேஷனல் நிறுவனர் டாக்டர் பிந்தேஷ்வர் பதக் மறைவுக்கு குடியரசுத் துணைத்தலைவர் இரங்கல்
பிரபல சமூக ஆர்வலரும், சுலப் இன்டர்நேஷனலின் நிறுவனருமான டாக்டர் பிந்தேஷ்வர் பதக்கின் மறைவுக்கு குடியரசுத் துணைத்தலைவர் திரு. ஜக்தீப் தன்கர் ஆழ்ந்த இரங்கல் தெரிவித்துள்ளார்.
துணைத்தலைவர் வெளியிட்டுள்ள ட்வீட்டில் கூறியிருப்பதாவது:
"புகழ்பெற்ற சமூக ஆர்வலரும், சுலப் இன்டர்நேஷனலின் தொலைநோக்குப் பார்வை கொண்ட நிறுவனருமான டாக்டர் பிந்தேஷ்வர் பதக் ஜியின் மறைவு மிகுந்த வேதனை அளிக்கிறது. கையால் மலம் அள்ளுவதை ஒழிப்பதிலும், சுகாதாரத்தை மேம்படுத்துவதிலும் அவரது இடைவிடாத அர்ப்பணிப்பு எண்ணற்ற மனிதர்களை உயர்த்தியுள்ளது. இந்த துயரமான நேரத்தில் அவரை இழந்து வாடும் குடும்பத்தினருடன் எனது எண்ணங்களும் பிரார்த்தனைகளும் உள்ளன.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.92 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.92 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.67 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811722
மத்திய பணியாளர் தேர்வாணையம்
சிவில் சர்வீஸ் தேர்வுகள் 2019 முடிவுகள் குறித்து யுபிஎஸ்சி விளக்கம்
2019 சிவில் சர்வீஸ் தேர்வுகளுக்கான, அரசின் காலிப்பணியிடப் பட்டியலுக்கு மாறாகப் பரிந்துரைக்கப்பட்ட தேர்வர்களின் எண்ணிக்கை குறைவாக இருந்ததாக தவறான செய்திகள் பரவியது பற்றி மத்திய பணியாளர் தேர்வாணையத்தின் கவனத்துக்குக் கொண்டு வரப்பட்டது.
சிவில் சர்வீஸ் தேர்வுகளின் கீழ், சேவைகள்/பணியிட ஆட்சேர்ப்புக்கு, மத்திய அரசு அறிவித்துள்ள தேர்வு விதிமுறைகளை ஆணையம் கடுமையாகப் பின்பற்றி வருகிறது. 927 காலிப் பணியிடங்களுக்கான, 2019 சிவில் சர்வீஸ் தேர்வுகளில், ஆணையம் முதல் கட்டமாக 829 தேர்வர்களின் முடிவுகளை வெளியிட்டுள்ளதாக விளக்கம் அளிக்கப்பட்டுள்ளது. 2019 சிவில் சர்வீஸ் தேர்வு விதிகள் எண் -16  & _க்கு இணங்க நிறுத்தி வைப்பு பட்டியல் பராமரிக்கப்படுவதாக அதில் கூறப்பட்டுள்ளது.
பல ஆண்டுகளாக இது நடைமுறையில் உள்ளது என்றும், இட ஒதுக்கீட்டுப் பிரிவுகளைச் சேர்ந்தவர்கள் பொதுப் பிரிவில் தேர்வாகி இருந்தால், அவர்களுக்குப் பயனளிக்கும் பட்சத்தில், அவர்கள் ஒதுக்கீட்டுப் பிரிவில் பணியை விரும்பினார்கள் என்றால், அதனால், ஏற்படும் காலி இடங்கள், நிறுத்தி வைப்புப் பட்டியலைக் கொண்டு நிரப்பப்படும் என்றும் ஆணையம் கூறியுள்ளது. இட ஒதுக்கீட்டுப் பிரிவினர் பொதுப் பட்டியலில் தேர்வாகி, பதவிகளைத் தேர்வு செய்யும் பட்சத்தில், காலியாக இருக்கும் பணியிடங்களை நிரப்புவதற்கான போதிய தேர்வர்கள் இருப்புப் பட்டியலில் இருப்பார்கள். 2019 சிவில் சர்வீஸ் தேர்வு விதிமுறை எண் 16 _க்கு இணங்க, விருப்ப நடைமுறைகள் முடிவடையும் வரை, நிறுத்தி வைப்புப் பட்டியலை மிகவும் ரகசியமாகப் பராமரிக்க யுபிஎஸ்சி-க்கு அதிகாரம் உள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
போக்குவரத்துத் துறையின் கரியமில வாயு மையத்தைப் போக்குதல்: தமிழகத்தில் மின்சார வாகனங்களின் விற்பனை நிலவரம்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை வழங்கினார்.
சுற்றுச்சூழலுக்கு உகந்த போக்குவரத்து வழிமுறைகளை மேம்படுத்துவதற்கும், போக்குவரத்துத் துறையின் கரியமில வாயு மையத்தை போக்குவதற்கும், மாற்று எரிபொருட்களை அறிமுகப்படுத்துவதற்காக வெகுஜன உமிழ்வு தரநிலைகளைச் சாலை போக்குவரத்து மற்றும் நெடுஞ்சாலைகள் அமைச்சகம் அறிவித்துள்ளது.
எத்தனால் கலந்த பெட்ரோல் , நெகிழ்வு எரிபொருள்  மற்றும் டீசல் வாகனங்களுக்கான எத்தனால் கலவை , பயோடீசல், உயிரி எரிவாயு, திரவமாக்கப்பட்ட இயற்கை எரிவாயு, மெத்தனால்  இரட்டை எரிபொருள், ஹைட்ரஜன் எரிபொருள் உள்ளிட்டவை இதில் அடங்கும்.
மேலும், மின்சாரப் போக்குவரத்தை ஊக்குவிப்பதற்காக பல்வேறு நடவடிக்கைகளை சாலைப் போக்குவரத்து மற்றும் நெடுஞ்சாலைகள் அமைச்சகம் எடுத்து வருகிறது.
நாட்டில் 966,363 மின்சார வாகனங்கள் இதுவரை விற்பனை செய்யப்பட்டுள்ளன. இவற்றில் இரு சக்கர வாகனங்கள் 282542, மூன்று சக்கர வாகனங்கள் 647186, நான்கு சக்கர வாகனங்கள் 26335, சரக்கு வாகனங்கள் 3036, பொதுச் சேவை வாகனங்கள் 2039, சிறப்புப் பிரிவு வாகனங்கள் 410, அவசரகால ஊர்திகள் அல்லது அமரர் ஊர்திகள் 6, கட்டுமான உபகரண வாகனங்கள் 397, இதர வாகனங்கள் 4412 ஆகும்.
தமிழ்நாட்டில் 50,296 மின்சார வாகனங்கள் இதுவரை விற்பனை செய்யப்பட்டுள்ளன. இவற்றில் இரு சக்கர வாகனங்கள் 44302, மூன்று சக்கர வாகனங்கள் 4470, நான்கு சக்கர வாகனங்கள் 13, சரக்கு வாகனங்கள் 1281, பொது சேவை வாகனங்கள் 37, இதர வாகனங்கள் 193 ஆகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794698
-----
(Visitor Counter : 217
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 3,647 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 66,170 பேர் கொவிட் தொற்றால் பாதிக்கப்பட்டுள்ளனர். இது 0.15 சதவீதமாகும்.
தொற்றிலிருந்து மீண்டவர்களின் விகிதம் 98.67 சதவீதம்.
கடந்த 24 மணி நேரத்தில் 10,780 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,42,72,256 பேர்.
கடந்த 24 மணி நேரத்தில் 11,692 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 5.09% வாராந்திர பாதிப்பு விகிதம் 5.33% இதுவரை மொத்தம் 92.50 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 2,29,739 சோதனைகள் நடத்தப்பட்டுள்ளன.
நிதி அமைச்சகம்
ஜிஎஸ்டி உள்ளீட்டு வரி மோசடி: மேலும் 2 பேரை கைது செய்தது குருகிராம் ஜிஎஸ்டி புலனாய்வு தலைமை இயக்குனரகம்
போலி நிறுவனங்களுக்கு சரக்கு அனுப்பியதாக கணக்கு காட்டி, ரூ.176 கோடி உள்ளீட்டு வரி  மோசடியில் ஈடுபட்டது தொடர்பாக மேலும் 2 பேரை, வருவாய் புலனாய்வு தலைமை இயக்குனரகத்தின், குருகிராம் பிரிவு கைது செய்துள்ளது.
ரூ.176 கோடி உள்ளீட்டு வரி மோசடியில் ஈடுபட்டதாக ரெடாமன்சி வோல்டு நிறுவனத்தின் உரிமையாளர் திரு. சஞ்சய் கோயல், 8 போலி நிறுவனங்களை நடத்திய திரு தீபக் சர்மா ஆகியோரை வருவாய் புலனாய்வு தலைமை இயக்குனரகத்தின் குருகிராம் பிரிவு ஏற்கனவே கைது செய்திருந்தது. மேலும் நடத்தப்பட்ட விசாரணையில், இந்த மோசடியில் திரு மனீஷ் மோடி மற்றும் திரு கவுரவ் அகர்வால் ஆகியோரும் முக்கிய நபர்களாக செயல்பட்டது கண்டறியப்பட்டது.
பட்டய கணக்காளரான திரு மனீஷ் மோடி, புதுதில்லி, பிதம் புரா பகுதியைச் சேர்ந்தவர். இவர் போலி நிறுவனம் நடத்தி, சரக்கு மற்றும் சேவைகளை வழங்காமலேயே, கணக்கு காட்டி உள்ளீட்டு வரி மோசடியில் ஈடுபட்டுள்ளார். நிவாரண் என்டர்பிரைசஸ், பஞ்ச்வாதி என்டர்பிரைசஸ் போன்ற போலி நிறுவனங்கள் மூலம் இவர் ரூ.36 கோடி அளவுக்கு உள்ளீட்டு வரியில் மோசடியில் ஈடுபட்டுள்ளார். மேலும், இவர் இன்னும் பல போலி நிறுவனங்களை வைத்திருப்பதற்கான ஆதாரங்களும் கிடைத்துள்ளன. இது தொடா்பாக விசாரணை நடக்கிறது.
அகர்வால் நிறுவனத்தி்ன் பங்குதாரர் திரு கவுரவ் அகர்வால், உள்ளீட்டு வரி மோசடியில் ஈடுபட்ட மற்றொரு முக்கிய நபர் என தெரியவந்துள்ளது. இவர் ரூ.15 கோடி அளவுக்கு உள்ளீட்டு வரி மோசடியில் ஈடுபட்டுள்ளார். இதனால் இவர் கைது செய்யப்பட்டார்.
இதன் காரணமாக திரு மனீஷ் மோடி, திரு கவுரவ் அகர்வால் கடந்த 23ம் தேதி கைது செய்யப்பட்டு 14 நாட்கள் நீதிமன்ற காவலில் வைக்கப்பட்டனர். இவர்கள் முறையே ரூ.36 கோடி, ரூ.15 கோடி உள்ளீட்டு வரி மோசடியில் ஈடுபட்டுள்ளனர்.
இது தொடர்பாக மேலும் விசாரணை நடைப்பெறுகிறது.
(Visitor Counter : 177
விவசாயத்துறை அமைச்சகம்
கடந்த ஆண்டோடு ஒப்பிட மொத்த காரீஃப் விதைப்பு பரப்பளவு 8.54 சதவீத அளவு அதிகரித்து உள்ளது
காரீஃப் பருவத்தில் பயிரிடுவதற்கான விதைப்புப் பரப்பளவு திருப்திகரமான அளவில் அதிகரித்து வந்துள்ளது. 14.8.2020 அன்றுள்ளபடி, மொத்த காரீஃப் பயிர்கள் பயிரிடப்படும் நிலப்பரப்பு 1015.58 லட்சம் ஹெக்டேராக உள்ளது. இது கடந்த ஆண்டின் இதே காலகட்டத்தில் 935.70 லட்சம் ஹெக்டேராக இருந்தது. ஒப்பீட்டளவில் பார்த்தால் கடந்த ஆண்டை விட இந்த ஆண்டு பயிரிடும் பரப்பளவு நாட்டில் 8.54 சதவீதம் அதிகரித்துள்ளது. பயிர் வாரியாக விதைப்பு நிலப்பரப்பு கீழே தரப்படுகிறது:
நெல்: சுமார் 351.86 லட்சம் ஹெக்டேர் பரப்பில் நெல் பயிரிடப்பட்டுள்ளது. கடந்த ஆண்டின் இதே காலகட்டத்தில் 308.51 லட்சம் ஹெக்டேர் நிலத்தில்தான் நெல் பயிரிடப்பட்டு இருந்தது. அதாவது கடந்த ஆண்டோடு ஒப்பிட இந்த ஆண்டு கூடுதலாக 43.35 லட்சம் ஹெக்டேரில் நெல் பயிரிடப்பட்டுள்ளது.
பருப்புகள்: சுமார் 124.01 லட்சம் ஹெக்டேரில் பருப்புகள் பயிரிடப்பட்டுள்ளன. கடந்த ஆண்டு இதே காலகட்டத்தில் 121.50 லட்சம் ஹெக்டேரில் தான் பருப்புகள் பயிரிடப்பட்டு இருந்தன. அதாவது கடந்த ஆண்டோடு ஒப்பிட இந்த ஆண்டு கூடுதலாக 2.51 லட்சம் ஹெக்டேரில் பருப்புகள் பயிரிடப்பட்டுள்ளன.
சிறு தானியங்கள்: சுமார் 168.12 லட்சம் ஹெக்டேர் நிலத்தில் சிறுதானியங்கள் பயிரிடப்பட்டுள்ளன. கடந்த ஆண்டு இதே காலகட்டத்தில் 162.28 லட்சம் ஹெக்டேரில்தான் சிறுதானியங்கள் பயிரிடப்பட்டு இருந்தன. அதாவது கடந்த ஆண்டோடு ஒப்பிட இந்த ஆண்டு கூடுதலாக 5.84 லட்சம் ஹெக்டேர் நிலத்தில் சிறுதானியங்கள் பயிரிடப்பட்டுள்ளன.
எண்ணெய் வித்துக்கள்: சுமார் 187.14 லட்சம் ஹெக்டேர் நிலத்தில் எண்ணெய் வித்துக்கள் பயிரிடப்பட்டுள்ளன. கடந்த அண்டு இதே காலப்பிரிவில் 163.57 லட்சம் ஹெக்டேர் நிலத்தில் எண்ணெய் வித்துக்கள் பயிரிடப்பட்டு இருந்தன. அதாவது கடந்த ஆண்டோடு ஒப்பிட இந்த ஆண்டு கூடுதலாக 23.56 லட்சம் ஹெக்டேர் நிலப்பரப்பில் எண்ணெய் வித்துக்கள் பயிரிடப்பட்டுள்ளன.
கரும்பு: இந்த ஆண்டு சுமார் 52.02 லட்சம் ஹெக்டேர் நிலத்தில் கரும்பு பயிரிடப்பட்டுள்ளது. கடந்த ஆண்டு இதே காலகட்டத்தில் 51.40 லட்சம் ஹெக்டேர் நிலத்தில் தான் கரும்பு பயிரிடப்பட்டு இருந்தது. அதாவது கடந்த ஆண்டோடு ஒப்பிட இந்த ஆண்டு கூடுதலாக 0.62 லட்சம் ஹெக்டேரில் கரும்பு பயிரிடப்பட்டு உள்ளது.
சணல் மற்றும் புளிச்சக்கீரை: இந்த ஆண்டு சுமார் 6.96 லட்சம் ஹெக்டேரில் சணல் மற்றும் புளிச்சக்கீரை பயிரிடப்பட்டுள்ளது. கடந்த ஆண்டு இதே காலப்பிரிவில் 6.85 லட்சம் ஹெக்டேரில்தான் இவை பயிரிடப்பட்டு இருந்தன. அதாவது கடந்த ஆண்டோடு ஒப்பிட இந்த ஆண்டு கூடுதலாக 0.11 லட்சம் ஹெக்டேரில் இவை பயிரிடப்பட்டுள்ளன.
பருத்தி: இந்த ஆண்டு சுமார் 125.48 லட்சம் ஹெக்டேர் நிலத்தில் பருத்தி பயிரிடப்பட்டுள்ளது. கடந்த ஆண்டு இதே காலகட்டத்தில் 121.58 லட்சம் ஹெக்டேர் பரப்பில்தான் பருத்தி பயிரிடப்பட்டு இருந்தது. அதாவது கடந்த ஆண்டோடு ஒப்பிட இந்த ஆண்டு கூடுதலாக 3.90 லட்சம் ஹெக்டேரில் பருத்தி பயிரிடப்பட்டுள்ளது.
நாட்டின் பல்வேறு பகுதிகளிலும் உள்ள 123 நீர்த்தேக்கங்களில் தற்போதைய நீர் சேமிப்பு அளவு கடந்த ஆண்டின் இதே காலகட்டத்தோடு ஒப்பிட 88 சதவீதம் உள்ளது என்று மத்திய நீர் ஆணையம் அறிக்கை வெளியிட்டு உள்ளது.
(Visitor Counter : 160
குடியரசுத் தலைவர் செயலகம்
ஆசிரியர் தினம் நாளை கொண்டாடப்படுவதை முன்னிட்டு குடியரசுத் தலைவர் வாழ்த்து
ஆசிரியர் தினம் நாளை கொண்டாடப்படவிருப்பதை முன்னிட்டு குடியரசுத் தலைவர் திரு ராம் நாத் கோவிந்த் நாடு முழுவதும் உள்ள ஆசிரியர்களுக்கு தமது வாழ்த்துகளைத் தெரிவித்துக் கொண்டுள்ளார்.
அவர் வெளியிட்டுள்ள செய்தியில் தெரிவித்திருப்பதாவது:
“தலைசிறந்த கல்வியாளர், தத்துவஞானி மற்றும் முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணனின் பிறந்த நாள் ஆசிரியர் தினமாக அனுசரிக்கப்படுகிறது. ஆசிரியர் தினத்தை முன்னிட்டு அனைத்து ஆசிரியர்களுக்கும் நல்வாழ்த்துகளைத் தெரிவித்துக் கொள்கிறேன்.
நம் குழந்தைகளின் அறிவாற்றல் மற்றும் ஒழுக்க மேம்பாட்டில் முன்னிலை வகிக்கும் ஆசிரியர்களின் அர்ப்பணிப்பை கௌரவிக்கும் தருணமாக ஆசிரியர் தினம் அமைகிறது. இந்திய பாரம்பரியத்தில் இறைவனுக்கு சமமாக ஆசிரியர்கள் கருதப்படுகிறார்கள்.
கொவிட்-19 தொற்றின்போது ஆசிரியர்கள் பின்பற்றிய கற்பித்தல் வழிமுறையும் மாபெரும் மாற்றத்தை சந்தித்தது. பொதுமுடக்கத்தின் போது இணையவழி கல்வி அறிமுகப்படுத்தப்பட்டதால் ஏற்பட்ட ஒவ்வொரு சவாலையும் அவர்கள் ஏற்றுக்கொண்டனர். மாணவர்களுக்கு தங்குதடையற்ற கல்வியை வழங்க தரமான முயற்சிகளை அவர்கள் மேற்கொண்டனர்.
வலுவான மற்றும் வளமான நாட்டின் கட்டமைப்பை நோக்கிய விலைமதிப்பில்லாத பங்களிப்பை வழங்கிவரும் ஒட்டுமொத்த ஆசிரியர் சமூகத்திற்கு இந்தத் தருணத்தில் நாம் அனைவரும் நமது நன்றியைத் தெரிவிப்போம்.”
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1752039
அறிவியல் மற்றும் தொழில்நுட்பத்துறை
திறந்தவெளி புவிசார் தரவை நோக்கி பணியாற்றுவதற்கு ஊக்கம் அளிக்கப்படும்: மத்திய அமைச்சர் டாக்டர் ஜிதேந்திர சிங்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை வழங்கினார்.
புவிசார் தரவு மற்றும் தகவல்களை உருவாக்கும் அனைத்து மக்கள், நிறுவனங்கள் மற்றும் அரசு முகமைகள் பரஸ்பரம் நன்மை பயக்கும் வகையில் ஒத்துழைக்கவும், திறந்தவெளியில் இணைக்கப்பட்ட புவிசார் தரவை நோக்கி பணியாற்றவும் ஊக்குவிக்கப்பட வேண்டும் என்று 2021 பிப்ரவரியில் வெளியிடப்பட்ட புவிசார் தரவு வழிகாட்டுதல்கள் கூறுகின்றன.
பிப்ரவரி 15, 2021 அன்று அறிவியல் மற்றும் தொழில்நுட்பத் துறை வெளியிட்ட “புவியியல் தரவு மற்றும் வரைபடங்கள் உட்பட புவியியல் தரவு சேவைகளைப் பெறுவதற்கும் தயாரிப்பதற்குமான வழிகாட்டுதல்கள்” படி, எந்தவொரு தனிநபருக்கும் அல்லது ஒரு நிறுவனத்திற்கும் உரிமை வழங்கப்பட மாட்டாது.
எந்தவொரு தனிப்பட்ட அல்லது சட்டப்பூர்வ நிறுவனமும் தடைசெய்யப்பட்ட தன்மையுள்ள எந்த இடத்தையும் வரைபடத்தில் அடையாளம் காணவோ அல்லது இணைக்கவோ கூடாது.
இவை தவிர வேறு இடங்கள் குறித்த புவிசார் தரவுகளைப் பெற, சேகரிக்க, உருவாக்க, தயாரிக்க, பரப்ப, சேமிக்க, பகிர, வெளியிட, விநியோகம் செய்ய, மேம்படுத்த, டிஜிட்டல் மயமாக்க அனுமதி உண்டு.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814067
பிரதமர் அலுவலகம்
தோன்யி போலோ விமான நிலையம் திறந்ததையடுத்து அருணாச்சலப்பிரதேசத்தில் சுற்றுலா அதிகரிக்கும் என பிரதமர் நம்பிக்கை
இடா நகரில் தோன்யி போலோ விமான நிலையம் திறக்கப்பட்டதையடுத்து அருணாச்சலப்பிரதேசத்தில் சுற்றுலா உத்வேகம் பெறும் என பிரதமர் திரு நரேந்திர மோடி, நம்பிக்கை தெரிவித்துள்ளார். அருணாச்சலப்பிரதேச முதலமைச்சர் திரு பெமா காண்டு பகிர்ந்துள்ள வீடியோவை பிரதமர் பாராட்டியுள்ளார்.
அருணாச்சலப்பிரதேச முதலமைச்சர் திரு பெமா காண்டு பதிவிட்டுள்ள ட்விட்டரை மேற்கோள் காட்டி பிரதமர் கூறியிருப்பதாவது:
“அருமையான காட்சி! புதிய விமான நிலையத்தில் விமானங்கள் அதிகமாக வந்து செல்வதால் அருணாச்சலப்பிரதேசத்திற்கு மேலும் அதிக மக்கள் எளிதாக வந்து செல்லமுடியும் என்பதுடன், அங்கு அளிக்கப்படும் அன்பான விருந்தோம்பலையும் அனுபவிக்க முடியும்”
தகவல் மற்றும் ஒலிபரப்பு அமைச்சகம்
லட்சத்தீவை நாட்டின் கடற்பாசி மையமாக உருவாக்க தேவையான உதவி மற்றும் ஆதரவை மத்திய அரசு வழங்கும்: மத்திய அமைச்சர் டாக்டர் எல். முருகன்
லட்சத்தீவுக்கு 3 நாள் பயணம் மேற்கொண்டுள்ள மத்திய தகவல் மற்றும் ஒலிபரப்புத்துறை, மீன்வளத்துறை, கால்நடை பராமரிப்புத்துறை மற்றும் பால்வளத்துறை இணையமைச்சர் திரு எல். முருகன், கவராத்தி தீவில் உள்ள கடற்பாசி திட்டத்தை பார்வையிட்டார். லட்சத்தீவில் சுயஉதவிக் குழு பெண்கள், விஞ்ஞானிகள், தொழில்முனைவோர் மற்றும் கடற்பாசி உற்பத்தியில் ஈடுபட்டுள்ள இதர தரப்பினருடன் டாக்டர் எல். முருகன் கலந்துரையாடினார். அவருடன், நிர்வாகியின் ஆலோசகர் திரு அன்பரசு மற்றும் மீன்வளத்துறை செயலாளர் ஆகியோர் உடன் சென்றனர்.
கடற்பாசி மையத்தை பார்வையிட்டபோது, சுயஉதவிக் குழு பெண்களுடன் கலந்துரையாடிய மத்திய அமைச்சர் அவர்கள் சந்திக்கும் பிரச்னைகளை கேட்டறிந்தார். ‘‘லட்சத்தீவு கடலோர பகுதியில் கடற்பாசி உற்பத்திக்கு சிறந்த சாத்தியங்கள் உள்ளன எனவும், இது இங்குள்ள பெண்களுக்கு வேலைவாய்ப்புகள், பொருளாதார மேம்பாட்டை அளிக்கிறது. இதில் மத்திய அரசு அதிக கவனம் செலுத்துகிறது’’ என மத்திய அமைச்சர் கூறினார்.
உள்ளூர் மக்களுக்கு பொருளாதார மேம்பாடு மற்றும் வாழ்வாதார வாய்ப்புகளை வழங்குவதற்காக, லட்சத்தீவை நாட்டின் கடற்பாசி மையமாக மேம்படுத்த தேவையான உதவிகள் மற்றும் ஆதரவை பிரதமர் திரு நரேந்திரமோடியின் தலைமையின் கீழ் மீன்வளத்துறை அமைச்சகம் வழங்கும் என அவர் உறுதி அளித்தார்.
கவராத்தி தீவில் கடல் மீன்வளர்ப்பு மையம், அருங்காட்சியகம் மற்றும் மீன்பிடி துறைமுகங்கள் ஆகியவற்றையும் மத்திய அமைச்சர் டாக்டர் முருகன் பார்வையிட்டார். அதன்பின் பல நிகழ்ச்சிகளில் கலந்து கொள்ளவும், மீனவர்களுடன் கலந்துரையாடவும் பங்காராம் தீவுக்கு டாக்டர் முருகன் சென்றார்.
அறிவியல் மற்றும் தொழில்நுட்பத்துறை
இந்தியா, உலகின் முதலீட்டு இலக்காக வேகமாக மாறி வருவதால், நாட்டில் முதலீடு செய்ய இது "சிறந்த நேரம்" என்று நியூயார்க் வாழ் இந்தியர்களிடம் மத்திய அமைச்சர் டாக்டர் ஜிதேந்திர சிங் கூறினார்
மத்திய அறிவியல், தொழில்நுட்பத் துறை  இணை அமைச்சர்  புவி அறிவியல் துறை இணை அமைச்சர்  பிரதமர் அலுவலகம், பணியாளர் நலன், பொதுமக்கள் குறை தீர்ப்பு, ஓய்வூதியங்கள், அணுசக்தி, விண்வெளித் துறை இணை அமைச்சர் டாக்டர் ஜிதேந்திர சிங் இன்று  நியூயார்க்கில் உள்ள இந்தியாவில் இருந்து புலம்பெயர்ந்த மக்களிடம், இந்தியா உலகின் முதலீட்டு இலக்காக வேகமாக மாறி வருவதால், நாட்டில் முதலீடு செய்ய இது "சிறந்த நேரம்" என்று கூறினார்.
நியூயார்க்கில் இந்தியாவில் இருந்து புலம்பெயர்ந்த இந்தியர்கள் அளித்த சிறப்பான வரவேற்பு நிகழ்வில் கலந்து கொண்டு மக்களுடன் உரையாடிய டாக்டர் ஜிதேந்திர சிங், கடந்த எட்டு ஆண்டுகளில் பிரதமர் மோடியால் கொண்டு வரப்பட்ட வணிகம் சார்ந்த நடவடிக்கைகளில் சீர்திருத்தங்கள், இணக்கத் தேவைகளைக் குறைத்தல், கடந்த கால சுயபரிசோதனை செய்யப்பட வேண்டிய வரி விதிப்பை நீக்குதல், கார்ப்பரேட் வரியை எளிமைப்படுத்துதல் போன்றவற்றைச் சுட்டிக்காட்டினார்.
உலக வங்கி அறிக்கையின்படி, திவால்நிலை மற்றும் திவால் குறியீடு  விகித அமைப்பில், இந்தியாவில் "வியாபாரம் எளிதாக செய்வதற்கான தரவரிசையில் 2014 ஆம் ஆண்டில்142-யில் இருந்து 2022-ஆம் ஆண்டில் 63 ஆக உயர்ந்துள்ளது.
நம் நாட்டில் 5ஜி, செயற்கை நுண்ணறிவு, ஆளில்லா விமானங்கள், குறைக்கடத்திகள், பிளாக் செயின், பசுமை ஆற்றல் மற்றும் விண்வெளிப் பொருளாதாரம் போன்ற துறைகளில் அதிக கவனம் செலுத்தப்படுகிறது என்று அமைச்சர் மேலும் கூறினார்.
இந்தியாவில் தற்போது வெளிநாட்டுப் பல்கலைக் கழகங்களில் வளாகங்களை அமைக்கும் வாய்ப்பு உள்ளது, அமெரிக்கப் பல்கலைக்கழகங்கள் இந்த வாய்ப்புகளைப் பயன்படுத்திக் கொள்ளும் என்று நாங்கள் நம்புகிறோம் என்றார்.
அமெரிக்காவில் பயிலும் பல்வேறு நாடுகளைச் சேர்ந்த மாணவர்களில், இந்திய மாணவர்கள் தான் இரண்டாவது பெரிய குழுவாக இருப்பதாக கூறிய மத்திய அமைச்சர், இதன் விளைவாக இரு நாடுகளுக்கும் இடையிலான அறிவு, தொழில்நுட்பம், ஆராய்ச்சி மற்றும் வளம் போன்றவற்றில் கருத்து பரிமாற்றம் நடைபெற்று, திறமைகளை மேம்படுத்தி டிஜிட்டல் யுகத்திற்கும், அறிவு பொருளாதாரத்தை மேம்படுத்துவதற்கும் பயன்பெறும். இந்திய-அமெரிக்க உறவுகள் 21 ஆம் நூற்றாண்டின் உறுதியான கூட்டாண்மையாக உருவெடுத்துள்ளதாகவும் அவர் கூறினார்.
உலகளாவிய நிறுவனங்கள் தங்கள் விநியோகச் செயல்முறை தொடர்பான நடவடிக்கைகளில் இந்தியாவை அதிகம் நம்புவதாக கூறிய மத்திய அமைச்சர், இந்த நிலைப்பாடு அவர்கள் சீனாவை சார்ந்திருப்பதை குறைக்க உதவும் என்றார்.
இந்தியாவின் பன்முகத்தன்மை, கலை, புதுமை, விளையாட்டு சாதனைகள் மற்றும் பலவற்றைக் கொண்டாடுவதில் கைகோர்த்து,
ஒரு தேசமாக இந்தியா முன்னேறிச் செல்வதற்கு பங்களிக்குமாறு அமைச்சர் அவர்களுக்கு அழைப்பு விடுத்தார்.
மத்திய அமைச்சர் டாக்டர் ஜிதேந்திர சிங் தனது 5 நாள் அரசுமுறை அமெரிக்கப் பயணத்தை நிறைவு செய்து இந்தியாவுக்குப் புறப்பட்டார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1862061